CELEX: E2011P0006
Language: ro
Date: 2011-03-09 00:00:00
Title: Acțiune introdusă la 9 martie 2011 de VTM Fundmanagement AG împotriva Autorității AELS de Supraveghere (Cauza E-6/11)

5.5.2011   
            
            
               RO
            
            
               Jurnalul Oficial al Uniunii Europene
            
            
               C 135/13
            
         Acțiune introdusă la 9 martie 2011 de VTM Fundmanagement AG împotriva Autorității AELS de Supraveghere
   (Cauza E-6/11)
   2011/C 135/07
   În data de 9 martie 2011, societatea VTM Fundmanagement AG, reprezentată de Dr. Michael Sánchez Rydelski, Rechtsanwalt, Steptoe & Johnson LLP, Avenue Louise 240, BE-1050 Bruxelles, Belgia și Dr. Hans-Michael Pott, Rechtsanwalt, de la Sernetz Schäfer Rechtsanwälte, Berliner Allee 10, 40212 Düsseldorf, Germania, a introdus o acțiune împotriva Autorității AELS de Supraveghere la Curtea de Justiție a AELS.
   VTM Fundmanagement AG solicită Curții de Justiție a AELS următoarele:
   
               1.
            
            
               să anuleze Decizia nr. 416/2010/COL a Autorității AELS de Supraveghere din 3 noiembrie 2010 privind impozitarea societăților de investiții în temeiul Legii fiscale a statului Liechtenstein;
            
         
               2.
            
            
               alternativ, să declare nule și neavenite articolele 3 și 4 din Decizia nr. 416/2010/COL a Autorității AELS de Supraveghere din 3 noiembrie 2010, în măsura în care acestea prevăd recuperarea ajutorului menționat la articolul 1 din decizia respectivă;
               și
            
         
               3.
            
            
               să oblige Autoritatea AELS de Supraveghere la plata cheltuielilor aferente procedurii.
            
         
      Situația de fapt și de drept și motivele invocate:
   
   
               —
            
            
               Decizia nr. 416/2010/COL a Autorității AELS de Supraveghere din 3 noiembrie 2010 a stabilit că măsurile de ajutor puse în aplicare de autoritățile din Liechtenstein în favoarea societăților de investiții, care au fost abrogate cu efect de la 30 iunie 2006, nu erau compatibile cu dispozițiile articolului 61 alineatul (1) din Acordul privind SEE;
            
         
               —
            
            
               Autoritatea AELS de Supraveghere a decis ulterior că presupusul ajutor constituia ajutor ilegal care trebuia să fie recuperat de la societățile de investiții care au primit acest ajutor începând cu 15 martie 1997, până la data la care acestea au beneficiat de scutiri ultima oară, după abrogarea lor în 2006;
            
         
               —
            
            
               reclamantul susține că Autoritatea AELS de Supraveghere:
               
                           —
                        
                        
                           a aplicat incorect articolul 61 alineatul (1) din Acordul privind SEE;
                        
                     
                           —
                        
                        
                           a dispus în mod eronat recuperarea presupusului ajutor;
                        
                     
                           —
                        
                        
                           nu a furnizat motive adecvate, conform cerințelor prevăzute la articolul 16 din Acordul privind Autoritatea AELS de Supraveghere și Curtea de Justiție a AELS.